Þriðjudaginn 14. janúar kom Sirrý Arnardóttir í Bókasafnið og kynnti bók sína ,, Þegar kona brotnar “ . Sirrý er skemmtilegur fyrirlesari og miðlaði efninu á sinn einstaka hátt . Bókin hefur notið mikilla vinsælda og margar konur keyptu eintak á staðnum og fengu áritað af höfundi . Þó nokkur fjöldi mætti í safnið þrátt fyrir vont veður og vonda veðurspá . Um 150 manns mættu á opnun sýningar Hjördísar Henrysdóttur föstudaginn 10. janúar þrátt fyrir aftakaveður . Veðrið rímaði reyndar ágætlega við verkin en flest málverk Hjördísar eru af bátum sem berjast í ólgusjó . Hjördís hefur persónulega tengingu við efnið því hún er dóttir Henrys Hálfdánarsonar sem lengi var formaður Slysavarnafélags Íslands og stjórnaði mörgum björgunaraðgerðum á sjó . Verkin á sýningunni eru til sölu og seldist meirihluti þeirra á opnuninni . Síðasti sýningardagur er 7. febrúar en þann dag verður Hjördís með leiðsögn sem auglýst verður síðar . Litli skiptibókamarkaðurinn fyrir börn var haldinn í Bókasafni Mosfellsbæjar laugardaginn 11. janúar fimmta árið í röð og tókst með eindæmum vel . Frábær þátttaka og mikið fjör þar sem allir höfðu gaman af , bæði börn og foreldrar . 132 bækur skiptu um eigendur þennan dag . Krakkarnir fóru ánægðir heim með nýjan bókafeng og bókamerki Litla skiptibókamarkaðarins í farteskinu . Endurtökum leikinn að ári , sjáumst hress . Með kveðju , starfsfólk Bókasafnsins . Fyrsti vinningshafi ársins í barnagetraun Bókasafnsins er Dagur Hrafn Helgason . Hann er 11 ára gamall og er nemandi í Lágafellsskóla . Dagur hefur áhuga á tölvuleikjum og íþróttum og þegar hann les finnst honum skemmtilegast að kíkja í Syrpuna . Hann er greinilega líka með íslensku jólasveinana á hreinu en hann svaraði spurningunni um Stúf kórrétt og var ekki lengi að finna Kertasníki í felum hjá jólabókunum . Í verðlaun fær Dagur nýju bókina um Orra óstöðvandi eftir Bjarna Fritzson . Við óskum Degi innilega til hamingju ! Á nýju ári verður tekið upp á þeirri nýbreytni í Bókasafni Mosfellsbæjar að opna dyrnar upp á gátt - án þjónustu - kl. 9.00 á morgnana , virka daga . Hefðbundinn afgreiðslutími með þjónustu er svo frá kl. 12 - 18 mánudaga og þriðjudaga , kl. 10 - 18 miðvikudaga , kl. 12 - 18 fimmtudaga og föstudaga og kl. 12 - 16 á laugardögum allt árið . Barnagetraunin mætir úthvíld til leiks eftir jólafríið með þrjár nýjar spurningar um álfa . Komið við í barnadeildinni og takið þátt ! Í byrjun febrúar verður dregið úr réttum svörum og einn heppinn þátttakandi fær bók í verðlaun . Ekki hika við að spyrja starfsfólk Bókasafnsins ef ykkur vantar aðstoð . Snorri Guðmundsson er vinningshafinn í barnagetraun Bókasafnsins að þessu sinni . Snorri er 8 ára gamall og er nemandi í 3. bekk í Varmárskóla . Snorra finnst mjög gaman að lesa og uppáhaldsbókin hans er Pabbi prófessor eftir Gunnar Helgason . Í jólafríinu ætlar Snorri að hafa það náðugt og nýta tímann til að lesa og hafa það huggulegt heima . Í verðlaun fær Snorri bókina Stúfur hættir að vera jólasveinn eftir Evu Rún Þorgeirsdóttur . Til lukku , Snorri ! Hátt í 200 manns mættu í Listasal Mosfellsbæjar laugardaginn sl. á opnun sýningar Árna Bartels Heilaðu eigið gral á 12 mínútum . Árni sýnir 22 abstraktmyndir unnar með tækni sem hann hefur verið að þróa og felst í því að bæta við lögum og pússa þau niður . Við þetta fá verkin sérstaka áferð og dýpt en mörg ár getur tekið að fullkomna hvert verk . Á opnuninni var boðið upp á ljúffengar veitingar auk bjórs sem sérmerktur var sýningunni . Síðasti sýningardagur er 27. desember og vakin er athygli á því að þetta er sölusýning .